**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын олысьяслы социальнӧя отсалӧм йылысь»**

**Коми Республикаса Оланпасӧ вежсьӧмъяс пыртӧм йылысь**

# Примитӧма Коми Республикаса

## Каналан Сӧветӧн 2024 вося урасьӧм тӧлысь 15 лунӧ

**1 статья.** Пыртны «Коми Республикаын олысьяслы социальнӧя отсалӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703 ст.; 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.;  12 №, 725 ст.; 2009, 40 №, 736 ст.; 49 №, 991 ст.; 992 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.; 2012, 6 №, 149 ст.; 20 №, 441 ст.; 63 №, 1552 ст.; 2013, 10 №, 205 ст.; 17 №, 348 ст.; 32 №, 593 ст.; 37 №, 707 ст.; 2014, 17 №, 317 ст.; 27 №, 507 ст.; 33 №, 666 ст.; 676 ст.; 2015, 11 №, 142 ст.; 149 ст.; 26 №, 350 ст.; 2016, 4 №, 52 ст.; 9 №, 100 ст.; 12 №, 139 ст.; 17 №, 231 ст.; 18 №, 263 ст.; 2017, 27 №, 487 ст.; 2018, 14 №, 234 ст.; 17 №, 305 ст.; 2019, 5 №, 63 ст.; 15 №, 206 ст.; 21 №, 312 ст.; 2020, 4 №, 31 ст.; 17 №, 277 ст.; 18 №, 293 ст.; 2021, 3 №, 42 ст.; 6 №, 110 ст.; 7 №, 136 ст.; 10 №, 205 ст.; 16 №, 286 ст.; 289 ст.; 20 №, 364 ст.; 22 №, 399 ст.; 2022, 4 №, 32 ст.; 9 №, 114 ст.; 134 ст.; 135 ст.; 14 №, 210 ст.; 2023, 3 №, 36 ст.; 4 №, 53 ст.; 62 ст.; 6 №, 94 ст.; 7 №, 116 ст.; 8 №, 146 ст.; 154 ст.; 10 №, 192 ст.; 2024, 1 №, 2 ст.; 8 ст.; 9 ст.) татшӧм вежсьӧмъяс:

1. Содтыны татшӧм сюрӧса 9.1 статья:

«**9.1.статья  Россия Федерацияса пӧгибнитӧм (кувсьӧм) Геройлӧн семьяӧ пырысьяслы социальнӧя отсалан мераяс**

1. Коми Республика мутасын олысь Россия Федерацияса пӧгибнитӧм (кувсьӧм) Геройлӧн семьяӧ пырысьяслы «Сӧветскӧй Союзса Геройяслӧн, Россия Федерацияса Геройяслӧн да Слава ордена тыр кавалеръяслӧн статус йылысь» Россия Федерацияса Оланпасӧн урчитӧм социальнӧя отсалан мераяс дорӧ содтӧд сетӧны республиканскӧй быдвося сьӧм мынтӧмӧн социальнӧя отсалан мера – Коми Республикаса Веськӧдлан котырӧн урчитӧм пӧрадокын, мындаын да условиеясын.

2. Тайӧ статьясӧ збыльмӧдӧм могысь Россия Федерацияса пӧгибнитӧм (кувсьӧм) Геройлӧн семьяӧ пырысьяс улын гӧгӧрвосьӧны:

1. Россия Федерацияса пӧгибнитӧм (кувсьӧм) Геройлӧн гӧтыр (верӧс), коді эз пет верӧс сайӧ (эз гӧтрась) мӧдысь;
2. Россия Федерацияса пӧгибнитӧм (кувсьӧм) Геройлӧн бать-мам.

3. Республиканскӧй быдвося сьӧм мынтӧмсӧ мынтӧны Россия Федерацияса пӧгибнитӧм (кувсьӧм) Геройлӧн семьяӧ пырысьяслы мукӧд подув серти наӧн сьӧм мынтӧмъяссӧ босьтӧм да Россия Федерация мутасын налӧн оланін вылӧ видзӧдтӧг.».

2. 22 статьяса нимын, медводдза абзацын «6.1, 9» лыдпасъяс вежны «6.1, 9, 9.1» лыдпасъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2024 вося урасьӧм тӧлысь 27 лун

8-РЗ №